****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Ešte niečo od nástupcu o predchodcovi ...

Pápežovi Jánovi Pavlovi II. išlo celý život o to, aby si vnútorne osvojil a aj pre druhých urobil osvojiteľným objektívny stred kresťanskej viery – náuku o spáse. Božie milosrdenstvo je tu prostredníctvom zmŕtvychvstalého Krista pre každého človeka. Hoci tento stred kresťanskej existencie je nám darovaný len vo viere, predsa je významný aj filozoficky, lebo ak Božie milosrdenstvo nie je faktom, potom sa musíme vyrovnať so svetom, v ktorom nie je rozpoznateľná konečná protisila dobra voči zlu. Okrem tohto objektívne historického významu je pre každého človeka dôležité vedieť aj to, že Božie milosrdenstvo je napokon silnejšie ako naša slabosť. Keď pápež Ján Pavol II. zomrel, svätopeterské námestie bol zaplnené ľuďmi, najmä mladými, ktorí sa chceli naposledy stretnúť so svojím pápežom. Nezabudnuteľným pre mňa zostáva okamih, keď arcibiskup Sandri oznámil úmrtie pápeža. No nezabudnem najmä na moment, keď veľký zvon Baziliky svätého Petra oznámil túto správu. V deň pohrebu bolo vidno mnoho transparentov, na ktorých bolo napísané: „Santo subito!“ Bola to aklamácia, ktorá stúpala zo všetkých strán na základe stretnutia s Jánom Pavlom II. Nielen na Námestí sv. Petra, ale aj v rozličných intelektuálnych kruhoch sa diskutovalo  o myšlienke pridať Jánovi Pavlovi II. titul Veľký.  Slovo svätý upozorňuje na Božiu sféru, slovo veľký na ľudskú dimenziu. Podľa cirkevných noriem možno svätosť rozpoznať podľa dvoch kritérií: hrdinské cnosti a zázrak. Obe normy spolu úzko súvisia. Lebo slovné spojenie „hrdinská cnosť“ nehovorí o nejakom olympijskom výkone, ale znamená, že v človeku a skrze človeka sa zviditeľní to, čo nepochádza od človeka, ale čo umožňuje rozpoznať Božie pôsobenie v človeku a skrze človeka. Nejde o morálne zápolenie, ale o zrieknutie sa vlastnej veľkosti. Ide o to, že človek nechá pôsobiť Boha na seba a tak sa skrze neho zviditeľní Božie pôsobenie a moc. To isté platí o kritériu zázrak: ani tu nejde o to, aby sa udialo niečo senzačné, ale aby sa zviditeľnila Božia uzdravujúca dobrota takým spôsobom, ktorý prekračuje obyčajné ľudské možnosti. Svätý je človek, ktorý je otvorený pre Boha a preniknutý Bohom. Svätý odvádza pozornosť od seba a necháva nás vidieť a spoznať Boha. Čo najviac to preskúmať je zmyslom procesov blahorečenia a svätorečenia. Obidva procesy boli pri Jánovi Pavlovi II. uskutočnené prísne podľa platných pravidiel. A tak teraz Ján Pavol II. stojí pred nami ako otec, ktorý pre nás zviditeľňuje Božie milosrdenstvo a dobrotu. *em. pp. Benedikt* *XVI.*

ˇppp

|  |
| --- |
| F A R S K É O Z N A M Y: * Dnes: Každý veriaci , ktorý sa zúčastní na verejnom recitovaní alebo speve hymnu *Veni Creator Spiritus*, môže za zvyčajných podmienok získať úplné odpustky.

Dnes sa tiež končí veľkonočné obdobie a od zajtra sa modlí Anjel Pána...Veľkonočná svieca (paškál) sa uchováva pri krstiteľnici.* Birmovanci: Pokračujú v stretnutiach tento týždeň. V stredu 3. júna hneď po sv. omšiach na Zlatej Bani a v Žehni a v piatok 5. júna hneď po sv. omšiach v Kokošovciach a Dulovej Vsi. Domáca úloha: Napísať, alebo vypovedať osobne, čo ti dal resp. aj vzal duchovne *(či aj ináč)* čas koronakrízy resp. obdobia keď všetci dookola vraveli: OSTAŇTE SEDIEŤ DOMA ! ! !
* Tretiaci: Prvoprijímajúci tretiaci budú mať farskú katechézu v sobotu 6. júna o 10h. v Kokošovciach. Prosíme príďte všetci...
* Sv. zmierenia: Podľa rozpisu vždy však iba 1 kňaz. V stredu počas adorácie na Zlatej Bani aj v Žehni od 17.30 h. V piatok po troch mesiacoch pôjdeme aj ku chorým od 8. h. Dajte im to prosím láskavo vedieť. Ďakujeme
* Adorácia cez týždeň : Bude v stredu 3. 6. v Žehni aj na Zlatej Bani od 17.15 h., v piatok 5.6. v Dulovej Vsi od 16 h. a v Kokošovciach v piatok 5. 6. od 16.15 h. ! ! Využite prosíme čas byť s Ježišom. Potrebujeme to všetci viac ako si myslíme . . .
* Zapisovanie nových intencií: V tomto týždni - Kokošovce: pondelok, utorok hneď po sv. omši v sakrestii. Dulova Ves: štvrtok, piatok, sobota hneď po sv. omši v sakrestii, Zlatá Baňa: streda 15 min. pred sv. omšou alebo hneď po nej v sakrestii, Žehňa: piatok pred sv. omšou 15 min v sakrestii. Príďte prosíme...
* Úmysel apoštolátu modlitby na mesiac jún : Za všetkých trpiacich, aby našli posilu v Ježišovom srdci. Aby naše rodinné a farské spoločenstvá podporovali kňazské a rehoľné povolania.
* Zajtra: Ku Dňu detí všetkým deťom blahoželáme a tým, čo zajtra nastúpia po dlhej dobe do školy vyprosujeme chuť učiť sa, odvahu a Božie požehnanie ! ! !
* Blahoželáme: Novým slovenským viceprovinciálom rehole pavlínov sa stane páter Rastislav Ivanecký, rodák z Kokošoviec. Pôsobil v pavlínskych komunitách v Trnave a vo Vranove nad Topľou, kde bol od roku 2014 priorom a farárom. Svoje pôsobenie na čele slovenskej viceprovincie začne 20. júna 2020. Srdečne o. Rasťovi blahoželáme a vyprosujeme potrebné milosti, silu a ochranu P. Márie.
* Myšlienka: „Ľudia sa spytujú, či je kto smelý, bohatý, pekný, šikovný, alebo či je dobrý spisovateľ, dobrý spevák, dobrý pracovník; ale či je chudobný duchom, trpezlivý a tichý, nábožný a bohabojný, o tom málokto hovorí.“

 *Tomáš Kempenský* *Radostné Aleluja , tvárou v tvár , Vám žehnajú + kaplán Štefan a farár Ľubik* |
| **Rímskokatolícka cirkev, farnosť Narodenia sv. Jána Krstiteľa**KOKOŠOVCE - Program bohoslužieb9. TÝŽDEŇ v období „cez rok“(1.6.2020 - 7.6.2020)

|  |  |  |  |  |  |
| --- | --- | --- | --- | --- | --- |
| 1.6. | PO | *Preblahoslavenej Panny Márie, Matky Cirkvi, Spomienka* | KOKOŠOVCE*Sv. spoveď 6.30* | 7.00 | + Ladislav + Michal |
| DULOVA VES*Sv. spoveď 17.30* | 18.30 | + rodičov + krstných + starých rodičov *č.117* |
| 2.6. | UT | *Utorok* *9. týždňa cez rok* | KOKOŠOVCE*Sv. spoveď 17.30* | 18.30 | + Jozef + Agnesa + Milan + Peter *č.71* |
| 3.6. | ST | *Sv. Karola Lwangu a spol. mučeníkov, Spomienka* | ZLATÁ BAŇA*Birmovanci 18.30* | 18.00 | + r. Mattovej + r. Pulikovej *č.103* |
| ŽEHŇA*Birmovanci 18.30* | 18.00 | + r. Štofkovej + r. Kapráľovej *Abr. 32* |
| 4.6. | ŠT | *Nášho Pána Ježiša, Krista, Najvyššieho a Večného kňaza, Sviatok* | KOKOŠOVCE | 18.30 | ZBP Anton s rod. *č.110* |
| DULOVA VES | 18.30 | ZBP Jozef *č.148* |
| LESÍČEK*Sv. spoveď 17.00* | 17.30 | *Sv. omša* |
| 5.6. | PIA | *Prvý piatok*  | DULOVA VES*Birmovanci 19.00* | 18.30 | +Mária + Vincent ost. rod. Hatokovej a Sokolovej *č.121* |
| KOKOŠOVCE*Birmovanci 19.00* | 18.30 | + Mária *č.13* |
| ZLATÁ BAŇA | 17.30 | ZBP r. Furčákova, Kocova a Boboňkova *č.28* |
| ŽEHŇA | 17.30 | + Marta + Anton + Štefan a ost r. Dujčákovej a Capovej *č.150* |
| 6.6. | SO | *Fatimská sobota* | DULOVA VES*Večeradlo 6.15* | 7.00 | + Milan a ost. r. Vardžikovej *č.60* |
| *S nedeľnou* *platnosťou* | KOKOŠOVCE*Večeradlo 17.45* | 18.30 | ZBP r. Vaškova *č.89* |
| 7.6.. | NE | *Nedeľa Najsvätejšej Trojice**Dúbrava odpust 11.h.* | DULOVA VES | 7.30  | *Pre starších ako 65 r.* |
| 10.30 | ZBP r. Hatokova a Minarčíkova *č.138* |
| KOKOŠOVCE | 7.30  | *Pre starších ako 65 r.* |
| 10.30 | ZBP Ľubomír s rod. *Vlč. d.* |
| ZLATÁ BAŇA | 9.00  | ZBP Anna a pokoj v rodine *č.38* |
| ŽEHŇA | 8.45  | Poďakovanie za 40 r. Katka *č.68* |
| LESÍČEK | 9.55  | *Sv. omša* |

*„Svätý Otče, zachovaj ich vo svojom mene.“  (Jn 17, 11)* O čo by si prosil, keby ťa o malú chvíľu čakala bolestivá smrť ? O silu ? O pokoj ? O milosť vytrvať vo vernosti ? Ježiš prosil za svojich priateľov. Veľmi mu totiž záležalo na diele, ktoré začal konať v ich srdci. Chcel, aby to pokračovalo a prinášalo ovocie až do dňa, kým sa s ním opäť stretnú.  A vieš čo? Ježiš do svojich prosieb zahrnul aj nás! Zahrnul do nich aj teba! S láskou a ľútosťou prosil svojho Otca: „Zachovaj ich vo svojom mene. Ochráň ich. Posväť ich.“  Zachovaj ich: Ježiš prosí svojho Otca, aby si ťa pevne pripútal k sebe. A on to chce urobiť! Tvoj nebeský Otec sa ti nikdy neobráti chrbtom. Za žiadnych okolností ťa neopustí. Nikto mu ťa nevytrhne z ruky. Povedz mu teda o svojich túžbach a obavách, o svojich prednostiach aj slabostiach. Zotrvávaj v jeho prítomnosti a počúvaj jeho hlas.  Ochráň ich: Ježiš vie, čo ohrozuje dobré dielo, ktoré v nás začal. Preto svojho Otca prosí najmä o to, aby nás ochránil. Uprostred trápení, chorôb, neúspechov a sklamaní Boh teda nielen obráni tvoju vieru, ale ti v nej pomôže aj rásť a rozvíjať sa. To preto, lebo to nie je len "tvoja" viera; je to jeho život v tebe. Za svojím Otcom môžeš prísť s čímkoľvek s dôverou a vo vedomí, že je vždy na tvojej strane. Zrekapituluj si dnes večer udalosti celého dňa. Popros Ducha Svätého, aby ti ukázal, ako ťa chránil a ako ti pomáhal rásť.  Posväť ich: Ku svojim prosbám za naše dobro pridal Ježiš aj ďalšiu žiadosť. Prosil Otca, aby nás vyčlenil a posvätil na osobitný účel. Myslel pritom na každého, nielen na mimoriadne talentovaných či spoločenských ľudí. Aj ty si osobitne vyvolený! Tvoj život nie je náhoda. Nie je zbytočný a nezmyselný. Je určený Bohom na niečo, čo môžeš uskutočniť iba ty. Ježiš ťa miluje a stará sa o teba. Ešte raz si prečítaj dnešné evanjelium a na miesto, kde Ježiš hovorí o tých, ktorých mu Otec dal, dosaď svoje meno. A poďakuj, že ťa tak veľmi miluje.   Ďakujem ti, Otče, že ma tak veľmi miluješ a staráš sa o mňa. Duchu Svätý, pomôž mi rásť v poznávaní Božej lásky a plánov, ktoré so mnou máš. *Slovo medzi nami, 27. máj 2020* |